Pók (Spider) / Normál

**"Utálom a pókokat."**

*-Wilson*

A **Pókok (Spider)** agresszív szörnyek, melyek a Pókfészekben (Spider Den) élnek. A Pókok még előjöhetnek a Pókkirálynőből (Spider Queen), vagy az Ördögszekérből (Tumbleweed) is. Ezek általában éjszakai lények; Csak akkor jönnek ki a fényre, ha megtámadják őket, vagy ha a Fészek körüli pókhálóra rálép a játékos. Pókok általában egymagukban szoktak mászkálni, viszont ha egyiküket megtámadják, akkor közelében lévő pókok összefognak az ellenség ellen. Ha bármelyik típusú Pók meghal, akkor a következőket dobhatják: Vagy egy Szörnyhúst (Monster Meat), vagy egy Selymet (Silk), vagy egy Pók Mirigyet (Spider Gland). A Reign of Giants kiegészítőben ritka esetben a Pókok dobhatnak egy úgynevezett Webber Koponyát. Minden Pókra 2 csapást kell mérni a Jégbottal (Ice Staff), ahhoz, hogy megfagyjanak.

 Viselkedés

Ha bármelyik karakterrel (kivéve Webber-t) rálépünk a Pókfészek körüli pókhálóra, akkor a fészekből előbújik néhány pók, akár nappal is (Hogy hány pók jelenik meg, az a fészek szintjétől függ). A kijövő pókok egy csatakiáltást hajtanak végre, majd megvizsgálják a fészek körüli területet. Ha a játékos megtámadja ezeket a pókokat, akkor a fészekből újabb pókok fognak előjönni, melyek támadást indítanak ellene. Ha a játékos éppen hogy csak a pókháló szélére lép, majd el is hagyja azt a területet, akkor a Pókok odaszaladnak az érintett ponthoz, majd egy újabb csatakiáltást hajtanak végre, és végül visszavonulnak. Ha viszont a játékos rajta marad a pókhálón, és a Pókok észreveszik, akkor addig fogják üldözni a játékost, míg az le nem győzi őket, vagy ha túl messzire fut tőlük, akkor abbahagyják az üldözést, és visszavonulnak a fészekbe.

Alkonyakor a pókok elhagyják a fészket. Megesznek mindenféle húst a földről, akár a Szörnyhúst is.

A Pókok kint maradnak a nap folyamán is, ha a fészkük megsemmisült, vagy túl messze kerülnek attól. Ekkor a földre feküdnek, és elalszanak. Ha a játékos közel megy az alvó Pókhoz, akkor néhány másodperc múlva felkel, és megtámadja a játékost. Ha viszont ekkor a játékos messze szalad tőle, akkor visszafekszik aludni.

Ha egy Pók túl közel megy egy erős fényforráshoz, például egy Tábortűzhöz, akkor gyakran megijed, és visszavonul; Viszont ha egy élelem van pl. a tábortűz közelében, akkor odaszaladnak érte, és megeszik. Szintén odaszaladnak az erős fényforráshoz, ha éppen egy játékost üldöznek.

A Pókok nem próbálják elkerülni a csapdákat.

 Vadászat

Az Éjjel kóborló Pókokat könnyen megölhetjük akár közelharci fegyverekkel is. Ha a játékos csapást mér egy pókra, akkor az egy ideig "lebénul", és nem fog tudni támadni. Ez idő alatt újabb csapásokat mérhetünk rá. Miután az első pókot megütöttük, a közelébe lévő pókok meg fogják védeni őt. Ha ezek a pókok egymástól valamennyivel távol vannak, akkor minden pókot gyorsan elintézhetünk külön külön, mielőtt az összes egyszerre ránk támadna. Ha viszont egymáshoz közel lévő pókok támadják meg a játékost, akkor alkalmazhatjuk a 'kiteolást'. Ez azt jelenti, hogy meg kell ütni párszor egy pókot, majd mielőtt visszatámadna, gyorsan el kell szaladni az ütése elől, így elkerülhetjük a pók okozta károkat. Viszont ezzel az a baj, hogy ez esetben nem egy pók fog ugyan abban az időben támadást indítani, hanem egyszerre több, amely súlyos károkat okozhat a játékosnak.

Éjjel a legtöbb pók elhagyja a fészket. Nagyobb fészkek azonban több pókot tartalmaznak (A 2.-3. szintű fészkekben már Pók Harcosok is megbújnak), és csak néhány hagyja el ez idő alatt a fészket. Amikor ezek közül az egyik pókot megöltük, meg fog jelenni egy újabb, hogy átvegye a helyét. Ha a fészket szeretnénk elpusztítani, akkor szépen fokozatosan ürítsük ki a fészekben található pókokat, majd ezután semmisítsük meg a fészket.

Wendy használhatja Abigailt is a pókok ellen, hiszen Abigail egyszerre több lényt is meg tud sebezni egy ütésével. A legjobb ha alkonyatkor, vagy éjszaka vetjük be Abigailt, hiszen ebben az időszakban sokkal nagyobb a sebzése, mint fényes nappal, plusz sokkal több pók fog rátámadni.

Amikor a Pókok a Malacokkal harcolnak, akkor a zsákmányt (Hús (Meat) - és Malac Bőr (Pig Skin) ) nagyon gyorsan fel kell szednünk a pókok elől, mivel azok szinte egyből meg is eszik ezeket. Ha viszont a Malacok győznek, akkor is gyorsnak kell lenni, mert ők is megeszik a pók által dobott Szörny Húsokat.

A Pókokat megfoghatjuk kis állat Csapdával (Trap) is. Amikor a földre tesszük a csapdát, helyezzünk bele csaliként valamilyen húst, így könnyedén csapdába ejthetünk egy pókot. A csapdákat arra a célra is felhasználhatjuk, hogy az üldöző pókokat egyszerűen belevezetjük ezekbe. Mivel ezeket a csapdákat nem próbálják kikerülni, így könnyen megszüntethetjük a veszélyforrást, ha egyszerre több csapdát is lehelyezünk, és megpróbálunk minden pókot (Beleértve a Pók Harcosokat is) belecsalogatni ezekbe. Így könnyedén el is pusztíthatjuk a fészküket.

Az egyik módja, hogy pókoknál 'farmoljunk', az az, hogy bemerészkedünk egy Barlangokba (Caves), és felhozunk néhány Nyúlszőrt (Bunny Puff). A játékos ezeket felhasználhatja a Nyúl Akolok (Rabbit Hutch) elkészítéséhez, melyeket a Pókfészek köré helyezhet (legalább 4-et). Szürkületkor és éjszaka a Nyúlemberek (Bunnyman) és a Pókok harcolni fognak egymással, ahol általában a Nyúlemberek a nyerők. Ha vége a harcnak, a játékos összegyűjtheti, a pókok által dobott anyagokat. Ez előnyösebb módszer, mint a Malacokat használni, mivel a Nyúlemberek nem eszik meg a Szörnyhúst, amit a pókok dobnak.

Az alábbi táblázatban azt láthatjuk, hogy mennyi ütés szükséges egy adott fegyverrel ahhoz, hogy megöljünk egy Pókot, ha a karakter sebzése alapértelmezett.

 Felhasználás & Farmolás

Bár ezek igen veszélyes ellenfelek, és a későbbiekben a pókok sok problémát is okozhatnak, mégis sok hasznos dolog nyerhető ki belőlük. Először is tőlük szerezhetünk Pók Mirigyeket (Spider Bland), melyeket felhasználhatunk különböző gyógyászati eszközök elkészítéséhez, valamint tőlük szerezhetünk Szörnyhúsokat (Monster Meat) is, amelyet fel tudunk használni pl. összetevő anyagnak a Cserépedényben (Crock Pot) készült ételek elkészítéséhez. A Pók az egyetlen olyan forrás, ahonnan Selyem (Silk) nyerhető (kivéve persze Webber-t, aki selyem szakállat tud növeszteni). Ezeket a tételeket akár könnyedén is beszerezhetjük, ha ügyesek vagyunk. Például helyezzünk el pár Pókfészket egy zárt helyen belül, mondjuk falakkal körbevett területen. Ügyeljünk, hogy a falak szilárdak legyenek, mivel ezeket a pókok át is törhetik. Ha ez a zárt terület létrejött, akkor a játékos már többféle módon is meg tudja ölni a pókokat. Az is egy jó ötlet lehet, ha a Pókfészkeket a Csápok (Tentacle) közelében helyezzük el. A Csápok viszonylag könnyedén el tudják intézni a pókokat, azonban a pókok által dobott tételeket, már nehezebb összeszedni, a csápok támadásai miatt.

Ügyelnie kell a játékosnak a lerakott fészkekre, hogy ne maradjanak sokáig állva, mert végül átalakulhatnak Pókkirálynővé (Spider Queen), ami egy nagyon veszélyes ellenség, akár egymaga képes elpusztítani egy egész bázist.

Ezeken kívül, ha Webber karakterrel játszunk, akkor a pókok mint szövetségesek igen nagy hasznot hozhatnak, különösen a Pók Harcosok, mivel ezek megtámadnak minden szörnyet és vadállatot. Egy jó taktika, ha összegyűjtünk egy csomó ellenséges lényt, és azokat a pókokhoz csalogatjuk, amelyek végül elpusztítják egymást. A játékosnak figyelni kell arra, hogy nemhogy megüsse a szövetséges lényeket, és arra is figyelnie kell, hogy a dobott ételeket esetleg meg is ehetik a földről. A bázis közelébe néhány pókfészket helyezve (Webberrel), némi biztonságot nyújthatnak pl. a Denevérek (Batilisk) és a Vérebek (Hound) támadásai esetén.

 Apróságok

* A Pókok már a játék kezdetekor is jelen voltak.
* Éjjel a pókok, amelyek túl közel kerületek a játékos falaihoz, megtámadják a falakat. A pókok általában folyamatosan támadni szokták a falakat, egészen hajnalig, míg át nem törik a falat. Ha fészek elég messze van, és más pókok nincsenek a közelben, akkor gond nélkül elintézhetjük ezeket a magányos pókokat, anélkül, hogy riasztanák a többieket.
* Amikor a pókok mozognak, tipegéseket hallhatunk.
* A legbiztonságosabb módja a pók támadás elkerülésének, ha nem lépünk rá a fészek körüli pókhálóra.
* A játékban található pókoknak csak 6 lábuk van, ellentétben az igazi pókokkal, akiknek 8 van.
* Webber ugyan azon módon barátkozhat a pókokkal, mint ahogy a többi karakter a Malacokkal.
* Ennek eredményeképp, a pókok nem jelentenek veszélyt Webberre nézve, viszont a Malacok megtámadják őt.
* Webber igazából egy gyerek, aki egy pók testébe bújt. Ezt több játékban látható idézet igazolja.

 Galléria

Normál, ijedt, és agresszív Pók.Rengeteg Pók Wilson körül.A Pókok "sérült" animációja.Webber és Pókok.Megfagyott Pók.Alvó Pók.Egy Pók aki éppen eszik.Halott Pók.Alvó Pókok.A Pókok a szabadban alszanak, miután elpusztult a fészkük.Pók farm a Nyúlemberek segítségével.Ha egy Pókot megtámadunk, a körülötte lévő összes Pók agresszív lesz.A Pókok egymást támadják.A "Long Live the Queen" poszter.Pók figura.